*Par iepirkuma procedūras*

*„16.apakšstacijas Slokas ielā 54B ēkas pārbūve,*

*10kV elektrolīnijas atjaunošana un elektroiekārtu nomaiņa”*

*(ID Nr. RS/2023/11) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1.Jautājums:*

*Skaidrojošajā aprakstā (ESS-1) minēts, ka skapis tiks izvietots telpā Nr2. EL sadaļas rasējumos nav atrodama shēma par elektrības pieslēgumu šim skapim šajā telpā! Lūdzam precizēt, kurš nodrošinās elektropieslēgumu video novērošanas skapim telpā Nr2 (gaitenī)?*

Atbilde:

Skaidrojam, ka projekta risinājumi neparedz mainīt / pārbūvēt esošo ēkas sadalni SS, bet to paredzēts papildināt ar automātslēdžiem. Projektētā videonovērošanas sadalne tiek pieslēgta automatslēdzim SS sadalnē. Kabeļu līnijas līdz telekomunikāciju skapim telpā Nr.2 ierīkojamas pa griestiem un sienām, kabeļus ievietojot kabeļu kanālos. Attiecīgos būvdarbus veic Būvuzņēmējs, visas nepieciešamās izmaksas iekļaujot Lokālās tāmes Nr.12 pozīcijās Nr.4 un Nr.5.

*2.jautājums:*

*Skaidrojošajā aprakstā (ESS-1) minēts, ka skapī tiks izvietots komutators. Lūdzam precizēt, kurš viņu piegādās. Materiālu specifikācijā šāds materiāls nav paredzēts!*

Atbilde:

Skaidrojam, ka komutators jāparedz kā telekomunikāciju skapja sastāvdaļa (Lokālās tāmes Nr.12 “Videonovērošanas sistēma” pozīcija Nr.1).

*3.jautājums:*

*Skaidrojošajā aprakstā (ESS-1) minēts, ka video novērošanas tīkls jābūvē ar kabeli Cat5e. Materiālu specifikācijā norādīts kabelis Cat6. Lūdzam precizēt, ar kādu kabeli jāizbūvē.*

Atbilde:

Informējam, ka nolikumā ir veikti grozījumi, kas ir publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv). Papildus skaidrojam, ka materiālu specifikācijā (ESS-4) konstatēta tehniska rakstura kļūda. Nosaukumu “*Cat6*” lasīt kā “*Cat5e*”.

*4.jautājums:*

*Rasējumā ESS-3 ir uzrādīta UPS iekārta. Lūdzam precizēt, kas piegādās šo iekārtu, jo materiālu specifikācijā tāda nav paredzēta.*

Atbilde:

Skaidrojam, ka UPS iekārta jāparedz kā telekomunikāciju skapja sastāvdaļa (Lokālās tāmes Nr.12 “Videonovērošanas sistēma” pozīcija Nr.1).

*5.jautājums:*

*Lūdzam precizēt, vai ir jāpapildina esošā videonovērošanas vadības programmatūra ar kādām papildus licencēm, vai arī to visu nodrošinās pasūtītājs. Būvniekam tikai jāuzstāda kameras un jāuzstāda videorakstītājs? Pārējo integrāciju ar esošo programmnodrošinājumu veiks pasūtītājs?*

Atbilde:

Skaidrojam, ka programmatūras licences un integrāciju ar esošo programmnodrošinājumu nodrošinās un veiks Pasūtītājs. Būvuzņēmējam jāparedz videokameru un video reģistratora uzstādīšana.

*6.jautājums:*

*Lūdzam precizēt, vai komutāciju skapis jāpiegādā 19“ izpildījumā 4U izmērā. Vai tajā tiešām varēs izvietot visas datu pārraides iekārtas (interneta pieslēguma iekārtu, izšūt pienākošo optisko kabeli, ko nodrošinās pasūtītājs, komutatoru kamerām, ierakstītāju kamerām, UPS iekārtu, datu kabeļu pačpaneli (var arī bez paneļa), elektrības pieslēguma sadalītaju,… ) Vai skapim nevajadzētu būt lielākam?*

Atbilde: Skaidrojam, ka būvprojekta lapā ESS-1 konstatēta tehniska rakstura kļūda. Nosaukumu “*4U*” lasīt kā “*12U*”.

*7. Jautājums:*

*Iepirkumam pievienotājā specifikācijā nav norādītas pozīcijas, kas attiecas uz releju aizsardzību un automātiku. Lūdzam precizēt, vai šos darbus izpildīs „Rīgas Satiksme”.*

Atbilde:

Skaidrojam, ka darbus, kas attiecas uz releju aizsardzību un automātiku (vilces iekārtām), veiks Pasūtītājs.

*8.jautājums:*

*Iepirkumam pievienotājā specifikācijā nav norādītas pozīcijas, kas attiecas uz televadības sistēmu Lūdzam precizēt, vai šos darbus izpildīs „Rīgas Satiksme”.*

Atbilde:

Skaidrojam, ka darbus, kas attiecas uz televadības sistēmu, veiks Pasūtītājs.

Iepirkumu komisijas priekšsēdētāja Inta Novika